Kupidas (palydovas)
Kupidas (angl. Cupid) arba Uranas XXVII – gamtinis Urano palydovas, kurį 2003 m. rugpjūčio 25 d. Hubble kosminiu teleskopu atrado Mark R. Showalter ir Jack J. Lissauer. Iš karto po atradimo suteiktas laikinas S/2003 U 2 pavadinimas. Vėliau pavadintas vieno iš Viljamo Šekspyro pjesės „Timonas Atėnietis“ veikėjų vardu. Tai mažiausias vidinis Urano palydovas. Dėl dydžio ir itin tamsaus paviršiaus 1986 m. jo neaptiko erdvėlaivis Voyager 2. Išskyrus palydovo dydį ir orbitą, daugiau nieko nežinoma. Dauguma charakteristikų suskaičiuotos teoriškai.